Универзитет у Београду

Факултета организационих наука

11000 Београд, Јове Илића 154

**Изборном већу Факултета организационих наука**

Одлуком Изборног већа 05-02 бр.4-83/1 од 19.11.2020. именована је Комисија за писање извештаја по расписаном конкурсу за избор једног сарадника у звање сарадник у настави, у трајању од једне године, са пуним радним временом, за ужу научну област **Математичке методе у менаџменту и информатици**, у следећем саставу:

1. др Весна Тодорчевић, ред. проф. ФОН-а- председавајући
2. др Раде Лазовић, ван. проф. ФОН-а- члан
3. др Миодраг Живковић, ред. проф. Математичког факултета- члан.

На основу увида у достављени конкурсни материјал Комисија доставља Изборном већу факултета и Декану следећи

# ИЗВЕШТАЈ

Конкурс за избор једног сарадника у звање сарадник у настави, на одређено време у трајању од једне године, са пуним радним временом, за ужу научну област **Математичке методе у менаџменту и информатици** објављен јеу листу Националне службе за запошљавање “Послови”, број 909, од 25.11.2020.године, са роком трајања од 15 дана од дана објављивања.

У предвиђеном року на конкурс се пријавио један кандидат-Ђорђе Јовановић.

**Ђорђе Јовановић** рођен је 06.07.1994, у Београду, где је завршио основну школу и Математичку гимназију. Математички факултет у Београду, студијски програм Математика – основне академске студије, модул Рачунарство и информатика, завршио је 2020. године са просечном оценом 9,14, при чему је просек 12 предмета из уже научне области везане за предмете наше Катедре 9,58. Октобра 2020.уписао је мастер студије на Математичком факултету на студијском програму Математика, модул Рачунарство и информатика.

Током студија, добио је Похвалу за остварен изузетан успех на основним студијама 2015. године, као и Трећу награду на тимском такмичењу из програмирања МатФ++ 2019. године. Од програмских језика влада следећим: C, C++, Python, Java, а зна да користи Microsoft Office и LATEX. Говори енглески, а служи се и немачким језиком.

Био је ангажован на месту демонстратора на Катедри за математику за летњи семестар у школској 2019/2020, као и зимски семестар у школској 2020/2021 години на предметима Математика 2 и Математика 1 редом и показао запажене резултате и велику мотивисаност у раду са студентима. Од радног искуства још наводи рад у Microsoft-овом развојном центру у Србији 2019. године, у својству сарадника за прикупљање и означавање математичких података, као и рад у ОШ „Радоје Домановић“ 2019. године, као наставник информатике и рачунарства.

# ЗАКЉУЧАК КОМИСИЈЕ

Узимајући у обзир велику мотивисаност за рад у настави и чињеницу да је кандидат добро и савесно обављао све сарадничке обавезе током претходног рада на ФОН-у, посебно класичну и наставу на даљину, чланови Комисије предлажу да се кандидат Ђорђе Јовановић изабере у звање сарадник у настави, на одређено време у трајању од једне године, са пуним радним временом, за ужу научну област Математичке методе у менаџменту и информатици на Факултету организационих наука, Универзитета у Београду.

Београд, 25.12.2020.

**Чланови комисије:**

др Весна Тодорчевић, ред. проф. ФОН-а- председавајући

др Раде Лазовић, ван. проф. ФОН-а- члан

др Миодраг Живковић, ред. проф. Математичког факултета- члан